dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent oder hoͤrent lesen, ✳ tuͦn kund ich, ✳ Heinrich ✳
Wienner, schultheisse ze ✳ Brugge, ✳ das ich eines tages zegeriht sâs an mines herren stat,
do kam fùr mich ✳ Johans ✳ Bùlli, ✳ burgˀ ze Brugge, ✳ der zekoffenne hat geben ✳ den erbern
geistlichen frowen, ✳ ✳ der ✳ eppetissenne und dem ✳ convente von ✳ Kùngesveld, zenhen stuck
geltes lidiges eigens, die gelegen sint ze ✳ Obernflacht, umb fùnf und zweinzig marg
silbers, ✳ der er gar und gentzlich gewert ist, ✳ von einem selgereit des ✳ hochgebornē
fùrstin hertzog ✳ Heinrichs, seligen, von ✳ Ostˀrich, ✳ und gab das selb guͦt uf vor geriht
und verteget es ✳ Weltin von ✳ Uppenfar ✳ zuͦ der vorgnanten frowen handen, ✳ ✳ der ✳ epthissenne und des cōventz, mit gesamtnoter urteilt ✳ nach der stat reht ze Brugge. ✳ es lobet
oͧch der vorgnant Johans ✳ Bulli fùr sich und sin erben, ✳ ✳ der epthissenne und dem ✳ covente des guͦtes wer ze sinne nach reht fùr lidig eigen nu und hie nach, wenne ✳
und wa si sin notdùrftig sint. ✳ und wan dis vor mir geschenhen ist, ✳ so han ich durch
bette des vorgenanten Johans min insigel gehencket an disen brief. ✳ der wart geben, ✳ do man zalte von ✳ gottes gebûrt ✳ drùzehen hundert jar, ✳ und dar nach in dem
ahtoden und zweinzigostem jar ✳ an sant Gregorien tag. ✳ da ze gegen waren
die hie nach geschriben stant: ✳ der erber ritter her ✳ Wernher von ✳ Wolen, ✳ Ruͦ¬
deger Rot, ✳ Ruͤdi ✳ Hirsli, ✳ Kuͤni von Gebisdorf, ✳ Johans zer Mùli, ✳ Heini Bûlli,
Heinrich Koͧfman, ✳ Johans Kofman, ✳ Johans von ✳ Scherntz, ✳ Uͤli ✳ Meyer ✳ Heinrice ✳ Albrechtz ✳ und anderr erberr lùte gnuͦg. ✳
Kgsf. 95
Königsf. 95
378
K
Q 23
Staatsarchiv
AARGAU
Oberflachs iij
x stuk gelts
jartzit xviiij
ist recht
Obrenflachs
hˀtzog Heinr
ùbˀ Obˀn flachse
jarzit